ครม.มีมติให้วันที่ 26 ต.ค.60 เป็นวันหยุดราชการ
ครม.มีมติให้วันที่ 26 ต.ค.60 เป็นวันหยุดราชการ ส่วนรายละเอียดอื่นๆ ให้รอโฆษกรัฐบาลเป็นผู้ชี้แจง
25 เม.ย. 2560

ผู้สื่อข่าวรายงานว่า พล.อ.ประวิตร วงษ์สุวรรณ รองนายกรัฐมนตรี และ รมว.กลาโหม ในฐานะประธานที่ประชุมคณะรัฐมนตรี (ครม.) วันนี้ (25 เม.ย.60) เปิดเผยว่า ที่ประชุม ครม.รับทราบวันพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช ในวันที่ 26 ต.ค.60 พร้อมทั้งมีมติให้เป็นวันหยุดราชการ ส่วนรายละเอียดอื่นๆ ขอให้รอโฆษกรัฐบาลเป็นผู้ชี้แจง
ทั้งนี้ หมายกำหนดการพระราชพิธีถวายพระเพลิงพระบรมศพ กำหนดจำนวน 5 วันระหว่างวันที่ 25-29 ต.ค.60